## Tavernes de la Valldigna continuarà comptant amb el seu caixer Punt Labora durant quatre anys més

*** El Consell aprova renovar el conveni de col·laboració amb este ajuntament valencià**

El Ple del Consell ha aprovat la pròrroga de l’acord de col·laboració entre la Conselleria d’Educació, Cultura, Universitats i Ocupació, a través del Servei Valencià d’Ocupació i Formació (Labora), i el municipi de Tavernes de la Valldigna.

Esta decisió permetrà mantindre, amb garanties i durant quatre anys més, el funcionament del caixer Punt Labora situat en esta localitat i oferir una àmplia gamma de servicis als seus habitants. L’objectiu és continuar brindant-los assessoria en qüestions laborals i formatives, d’una manera més àgil, intuïtiva i geogràficament pròxima.

A través d’este terminal, les persones sense accés a internet es poden inscriure o renovar la seua demanda d’ocupació en Labora, rebre orientació laboral personalitzada, matricular-se en multitud de cursos de formació i explorar i sol·licitar llocs de treball que els interessen.

Fecha: 10/09/2024